
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 16 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 19 

Κανονισμός κατάταξης στο Πυροσβεστικό Σώμα των 
Δοκίμων Πυροσβεστών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 εδάφια στ και η του άρθρου 
11 του ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
από την παρ. 1 του άρθρου 1 του ν. 1590/1986. 

β. Της παραγράφου 2 του άρθρου 1 του ν. 1590/1986 «Τρο¬ 
ποποίηση διατάξεων του ν. 1481/1984 “Οργανισμός Υπουρ¬ 
γείου Δημόσιας Τάξης” και άλλες διατάξεις» (Α' 49). 

γ. Της παραγράφου 1 του άρθρου 28 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του Κρατικού 
Προϋπολογισμού. 

3. Τις υπ’ αριθμ. 281/2005 και 12/2006 γνωμοδοτήσεις 
του Συμβουλίου της Επικράτειας, μετά από πρόταση 
του Υπουργού Δημόσιας Τάξης. 

Άρθρο 1 

Προσόντα και θετικές προϋποθέσεις κατάταξης 

Οι υποψήφιοι σε διαγωνισμό, που προκηρύσσεται στο 
Πυροσβεστικό Σώμα για κατάταξη Δοκίμων Πυροσβε¬ 
στών Γ ενικών Υπηρεσιών, πρέπει να έχουν τα ακόλουθα 
προσόντα και προϋποθέσεις, τα οποία απαιτείται να 
συντρέχουν κατά την ημερομηνία υποβολής της αίτη¬ 
σης συμμετοχής και κατά την ημερομηνία κατάταξης, 
εκτός της ηλικίας, την οποία ο υποψήφιος πρέπει να 
έχει κατά το χρόνο λήξης της προθεσμίας υποβολής 
της αίτησης: 

1. Να είναι'Ελληνες πολίτες. Για όσους έχουν αποκτή¬ 
σει την Ελληνική ιθαγένεια με πολιτογράφηση, πρέπει 
να έχει παρέλθει ένα (1) έτος τουλάχιστον από την 
απόκτησή της. 

2. Να έχουν συμπληρώσει το 19ο έτος της ηλικίας 
τους και να μην έχουν υπερβεί το 29ο έτος της ηλικίας 
τους, την 31η Δεκεμβρίου του έτους προκήρυξης του 
διαγωνισμού, με τις ακόλουθες εξαιρέσεις: 

α) Γ ια όσους είναι εθελοντές πυροσβέστες, σύμφωνα 
με το ν. 1951/1991 (Α' 84), κατά την ημερομηνία προκή¬ 
ρυξης του διαγωνισμού, το ανώτατο όριο ηλικίας αυ¬ 
ξάνεται όσο και η προϋπηρεσία τους ως εθελοντές, 
όχι όμως πέραν του τριακοστού (30) έτους, για όσους 
έχουν απολυτήριο τίτλο σπουδών Λυκείου και του τρι- 
ακοστού δευτέρου (32) για τους πτυχιούχους σχολών 
τριτοβάθμιας εκπαίδευσης. Γ ια να υπολογισθεί η εν 
λόγω προϋπηρεσία, προκειμένου να αυξηθεί το ανώτατο 
όριο ηλικίας, απαιτείται να είναι συνεχής και να αφορά 
πλήρες έτος. 

β) Για τους υποψήφιους για κάλυψη θέσεων της 
Κατηγορίας «Β», το ανώτατο όριο ηλικίας αυξάνεται 
τόσα έτη όσα και τα έτη προϋπηρεσίας, ως οδηγού 
επαγγελματικών αυτοκινήτων, για τα οποία απαιτείται 
τουλάχιστον δίπλωμα Γ' κατηγορίας και άνω, όχι όμως 
πέραν του τριακοστού (30) έτους. Γ ια να υπολογισθεί 
η εν λόγω προϋπηρεσία, προκειμένου να αυξηθεί το 
ανώτατο όριο ηλικίας απαιτείται να είναι συνεχής και 
να αφορά πλήρες έτος. 

γ) Για όσους έχουν προσληφθεί στο Πυροσβεστικό 
Σώμα, ως πυροσβέστες εποχικής απασχόλησης τουλά¬ 
χιστον δύο (2) αντιπυρικές περιόδους και υπηρέτησαν 
ευδόκιμα καθ’ όλη τη διάρκεια ισχύος των συμβάσεων 
εργασίας τους, το ανώτατο όριο ηλικίας αυξάνεται τόσα 
έτη όσες και οι αντιπυρικές περίοδοι πρόσληψής τους, 
όχι όμως πέραν του τριακοστού τρίτου (33) έτους. Ως 
αντιπυρική περίοδος, για την εφαρμογή των διατάξεων 
του παρόντος διατάγματος, νοείται διάστημα τουλάχι¬ 
στον τρισήμισυ μηνών. 

δ) Γ ια τους υποψήφιους για κάλυψη θέσεων της κα¬ 
τηγορίας «Γ», που έχουν πτυχίο Ακαδημίας Εμπορικού 
Ναυτικού, το ανώτατο όριο ηλικίας είναι το τριακοστό 
(30) έτος. 

ε) Για όσους έχουν απολυθεί ευδόκιμα από τις Ένο¬ 
πλες Δυνάμεις, ως Οπλίτες Πενταετούς Υποχρέωσης, 
το ανώτατο όριο ηλικίας είναι το τριακοστό δεύτερο 
(32) έτος. 

3. Να είναι κάτοχοι τίτλου σπουδών (απολυτήριο ή 
πτυχίο) οποιουδήποτε τύπου Λυκείου. 

4. Να έχουν εκπληρώσει οι άνδρες τις στρατιωτικές 
τους υποχρεώσεις ως ικανοί Κατηγορίας II, όσοι υπη¬ 
ρέτησαν στις Ένοπλες Δυνάμεις, ή να έχουν απαλλαγεί 
νόμιμα από αυτές και να μην έχουν εκπέσει από στρα¬ 
τιωτικό βαθμό, αποβληθεί ή απολυθεί από τις Ένοπλες 
Δυνάμεις, τα Σώματα Ασφαλείας και Δημόσια Υπηρεσία 
για λόγους πειθαρχικούς ή υγείας. 

5. Να έχουν ανάστημα χωρίς υποδήματα οι άνδρες 
τουλάχιστον 1,70μ. και οι γυναίκες τουλάχιστον 1,65μ. 

6. Να έχουν σωματική ικανότητα και υγεία, σύμφωνα 
με τα ισχύοντα για κατάταξη στις παραγωγικές σχολές 
των Ενόπλων Δυνάμεων. 

7. Να έχουν υπακοή στο Σύνταγμα και αφοσίωση στην 
Πατρίδα και τη Δημοκρατία. 

Αρθρο 2 

Κωλύματα κατάταξης 

Οι υποψήφιοι σε διαγωνισμό για κατάταξη Δοκίμων 
Πυροσβεστών Γενικών Υπηρεσιών πρέπει επίσης: 

1. Να μην έχουν καταδικασθεί για κακούργημα και σε 
οποιαδήποτε ποινή για κλοπή, υπεξαίρεση (κοινή και στην 
υπηρεσία), απάτη, εκβίαση, πλαστογραφία, απιστία δικη¬ 
γόρου, δωροδοκία, καταπίεση, απιστία περί την υπηρε¬ 
σία, παράβαση καθήκοντος, καθ’ υποτροπή συκοφαντική 
δυσφήμιση, εμπρησμό (με πρόθεση ή από αμέλεια) κα¬ 
θώς και για οποιοδήποτε έγκλημα κατά της γενετήσιας 
ελευθερίας ή οικονομικής εκμετάλλευσης της γενετήσι¬ 
ας ζωής. Επίσης, να μην έχουν παραπεμφθεί σε δίκη ή 
εγκλεισθεί σε σωφρονιστικό κατάστημα για κακούργημα 
ή κάποιο από τα πλημμελήματα αυτά. Υποψήφιοι που 
έχουν παραπεμφθεί σε δίκη δια βουλεύματος, επιτρέπε¬ 
ται να υποβάλουν αίτηση συμμετοχής στο διαγωνισμό, 
αλλά δεν κατατάσσονται στο Πυροσβεστικό Σώμα, αν 
είναι επιτυχόντες, εφόσον δεν έχει εκδοθεί μέχρι την 
ημερομηνία έκδοσης της απόφασης κατάταξης αμετά- 
κλητο αθωωτικό βούλευμα ή απόφαση. Ο όρος καταδίκη 
περιλαμβάνει και την καταδίκη σε ποινικό σωφρονισμό 
για τα εγκλήματα που αποτελούν κώλυμα κατάταξης. 

2α. Να μην έχουν στερηθεί οποτεδήποτε των πολιτι¬ 
κών δικαιωμάτων τους, έστω κι αν έχει λήξει ο χρόνος 
που ορίστηκε για τη στέρησή τους. 

β. Η απονομή χάριτος δεν αίρει την ανικανότητα για κατά¬ 
ταξη, εφόσον δεν εκδοθεί το κατά το άρθρο 47 παρ. 1 του 
Συντάγματος διάταγμα, που αίρει το σχετικό κώλυμα. 

3. Να μην τελούν υπό στερητική δικαστική συμπαρά¬ 
σταση (πλήρη ή μερική), ούτε υπό επικουρική δικαστική 
συμπαράσταση (πλήρη ή μερική), ούτε σε συνδυασμό 
των δύο προηγουμένων. 

4. Για όσους έχουν προσληφθεί στο Πυροσβεστικό 
Σώμα, ως πυροσβέστες εποχικής απασχόλησης, να μην 
έχει καταγγελθεί η σύμβαση εργασίας τους ή να μην 
έχουν απολυθεί επειδή προσκόμισαν ψευδή ή πλαστά 
δικαιολογητικά. 

5. Αποκλείεται η κατάταξη προσώπων: α) τα οποία 
κατά ρητή δήλωσή τους πρεσβεύουν δόγμα ή θρησκεία, 
της οποίας οι δοξασίες θα εμποδίσουν την εκτέλεση 
των καθηκόντων τους και 

β) Όσων απολύθηκαν από θέση δημόσιας υπηρεσίας ή 
Ο.Τ.Α. ή άλλου νομικού προσώπου του δημόσιου τομέα, 
λόγω επιβολής της πειθαρχικής ποινής της οριστικής 
παύσης ή λόγω καταγγελίας της σύμβασης εργασίας 
για σπουδαίο λόγο, οφειλόμενο σε υπαιτιότητα του 
εργαζόμενου. 


Αρθρο 3 

Κατηγορίες προκηρυσσομένων θέσεων 

1. Οι υποψήφιοι πρέπει να έχουν τα προβλεπόμενα 
ανά κατηγορία προσόντα και μπορούν να συμμετέχουν 
στο διαγωνισμό για κάλυψη θέσεων των ακόλουθων 
κατηγοριών: 

ΚΑΤΗΓΟΡΙΑ «Α» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου. 

ΚΑΤΗΓΟΡΙΑ «Β» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου και επαγγελματικής άδειας 
οδήγησης κατηγορίας Διπλώματος «Γ», η οποία εκδό- 
θηκε τουλάχιστον έξι (6) μήνες πριν την ημερομηνία 
προκήρυξης του διαγωνισμού. 

ΚΑΤΗΓΟΡΙΑ «Γ» 

Κάτοχοι τίτλου σπουδών (απολυτήριο ή πτυχίο) 
οποιουδήποτε τύπου Λυκείου ή απόφοιτοι Επαγγελ¬ 
ματικής Ναυτικής Σχολής του Υπουργείου Εμπορικής 
Ναυτιλίας ή πτυχιούχοι Ακαδημίας Εμπορικού Ναυτικού 
του Υπουργείου Εμπορικής Ναυτιλίας και τουλάχιστον 
ετήσια συνεχή θαλάσσια προϋπηρεσία σε πλοία του 
Εμπορικού Ναυτικού ή και του Πολεμικού Ναυτικού με 
ειδικότητα καταστρώματος ή μηχανής. 

ΚΑΤΗΓΟΡΙΑ «Δ» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου και διπλώματος ή πτυχίου 
μουσικού μπάντας Ωδείου. Οσοι έχουν δίπλωμα προ¬ 
τάσσονται αυτών που έχουν πτυχίο. 

ΚΑΤΗΓΟΡΙΑ «Ε» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου και πτυχίου Ινστιτούτου Επαγ¬ 
γελματικής Κατάρτισης (Ι.Ε.Κ.) με ειδικότητα «Ειδικός 
Δασικής Προστασίας». 

ΚΑΤΗΓΟΡΙΑ «ΣΤ» 

Για την κάλυψη θέσεων των Ειδικών Μονάδων Αντιμε¬ 
τώπισης Καταστροφών (Ε.Μ.Α.Κ.), οι υποψήφιοι πρέπει 
να είναι κάτοχοι τίτλου σπουδών (απολυτήριο ή πτυχίο) 
οποιουδήποτε τύπου Λυκείου και να έχουν υπηρετήσει 
τη στρατιωτική τους θητεία στις Ειδικές Δυνάμεις των 
Ενόπλων Δυνάμεων (Δυνάμεις Καταδρομών, Πεζοναυ¬ 
τών, Υποβρυχίων Καταστροφών). 

ΚΑΤΗΓΟΡΙΑ «Ζ» 

Κάτοχοι τίτλου σπουδών (απολυτήριο ή πτυχίο) οποι- 
οδήποτε τύπου Λυκείου και: α) εθελοντές πυροσβέστες, 
σύμφωνα με το ν. 1951/1991 (Α' 84), ιδιότητα που απαι¬ 
τείται να έχουν οι υποψήφιοι κατά την ημερομηνία 
προκήρυξης του διαγωνισμού, και τουλάχιστον διετή 
συνεχή ευδόκιμη εθελοντική υπηρεσία ή β) πυροσβέ¬ 
στες εποχικής απασχόλησης, οι οποίοι προσλήφθηκαν 
στο Πυροσβεστικό Σώμα, και εργάσθηκαν ευδόκιμα 
τουλάχιστον δύο (2) αντιπυρικές περιόδους. Η κάλυψη 
των προκηρυσσομένων θέσεων αυτής της κατηγορίας 
γίνεται με βάση τη βαθμολογική σειρά κατάταξής τους 
αδιακρίτως ιδιότητας. Από τον αριθμό των θέσεων που 
προκηρύσσεται για την κατηγορία αυτή: 

α. Το 40% των θέσεων καλύπτεται από υποψήφιους 
που έχουν εκτός των ανωτέρω γενικών προσόντων και 
αυτά που απαιτούνται για τους υποψήφιους της κατη¬ 
γορίας «Β» και 

β. Το 60% των θέσεων καλύπτεται από υποψήφιους 
που έχουν τα γενικά προσόντα της κατηγορίας αυ¬ 
τής. 

Για κάθε μία από τις ως άνω υποκατηγορίες συντάσ- 
σεται χωριστός πίνακας. 

ΚΑΤΗΓΟΡΙΑ «Η» 

Πτυχιούχοι σχολών πανεπιστημιακής και τεχνολογι¬ 
κής εκπαίδευσης ή ισότιμων σχολών της αλλοδαπής, 
οι οποίες καθορίζονται κάθε φορά στην απόφαση της 
προκήρυξης του διαγωνισμού με βάση τις εκάστοτε 
υπηρεσιακές ανάγκες. 

ΚΑΤΗΓΟΡΙΑ «Θ» 

α. Κάτοχοι τίτλου σπουδών Β' κύκλου Τεχνικών Επαγ¬ 
γελματικών Εκπαιδευτηρίων (Τ.Ε.Ε.) του ηλεκτρονικού 
τομέα ή αντίστοιχου τομέα ή κλάδου των πρώην Τε¬ 
χνικών Επαγγελματικών Λυκείων (Τ.Ε.Λ.) και Ενιαίων 
Πολυκλαδικών Λυκείων (Ε.Π.Λ.) αντίστοιχα. 

β. Κάτοχοι πτυχίου Β' κύκλου Τεχνικών Επαγγελμα¬ 
τικών Εκπαιδευτηρίων (Τ.Ε.Ε.) ειδικότητας μηχανών και 
συστημάτων αυτοκινήτου ή αμαξωμάτων ή ηλεκτρο¬ 
νικών συστημάτων και αυτοματισμού αυτοκινήτων ή 
ειδικότητας μηχανών αυτοκινήτου ή αμαξωμάτων ή 
ηλεκτρικού συστήματος αυτοκινήτου των πρώην Τε¬ 
χνικών Επαγγελματικών Λυκείων (Τ.Ε.Λ.) ή του τμήματος 
Ειδίκευσης Κλάδου 13 (μηχανικός αυτοκινήτων) ή των 
Ενιαίων Πολυκλαδικών Λυκείων (Ε.Π.Λ.) και έχουν πρα¬ 
κτική εμπειρία σε συνεργεία επισκευής αυτοκινήτων σε 
ειδικότητα αντίστοιχη του πτυχίου τους. 

Η εμπειρία αυτή να αποδεικνύεται από βεβαίωση του 
εργοδότη, στην οποία θα αναφέρεται ο χρόνος απα¬ 
σχόλησης και η ειδικότητα του υποψήφιου, θεωρημένη 
για το περιεχόμενό της από την αρμόδια Επιθεώρηση 
Εργασίας και προσκόμιση τουλάχιστον τριακοσίων (300) 
ενσήμων, που αντιστοιχούν σε ασφαλιστέα εργασία και 
έχει παρασχεθεί μετά την απόκτηση του απαιτούμε- 
νου πτυχίου ή βεβαίωση Τ.Ε.Β.Ε. για αντίστοιχες ημέρες 
ασφάλισης, για το εν λόγω διάστημα και τις συγκεκρι¬ 
μένες ειδικότητες. 

2. Ο διαγωνισμός για κατάταξη δοκίμων πυροσβεστών 
μπορεί να μην προκηρύσσεται για θέσεις όλων των 
ανωτέρω κατηγοριών αλλά μόνον για εκείνες που είναι 
απαραίτητες για την κάλυψη υπηρεσιακών αναγκών, με 
εξαίρεση την Κατηγορία «Β» και την κατηγορία «Ζ», οι 
θέσεις των οποίων δεν μπορεί να είναι λιγότερες του 
40% και 30% αντίστοιχα του συνόλου των προκηρυσ- 
σομένων θέσεων. Σε κάθε προκήρυξη διαγωνισμού το 
ελάχιστο αυτό ποσοστό θέσεων και για τις δύο κατη¬ 
γορίες είναι υποχρεωτικό. Προκήρυξη θέσεων για την 
Κατηγορία «Γ» γίνεται μόνον για πόλεις που λειτουργούν 
Λιμενικοί Πυροσβεστικοί Σταθμοί και για την Κατηγορία 
«Δ» μόνον για την πόλη της Αθήνας, όπου εδρεύει η μου¬ 
σική μπάντα του Σώματος. Σε περίπτωση που στο δια¬ 
γωνισμό προκηρύσσονται θέσεις για την κατηγορία «Η», 
ο αριθμός αυτών μπορεί να φθάσει μέχρι του ποσοστού 
10% του συνολικού αριθμού των προκηρυσσομένων θέ¬ 
σεων. Στην απόφαση της προκήρυξης του διαγωνισμού 
καθορίζονται αναλυτικά οι θέσεις που μπορεί να καλυ¬ 


φθούν από κάθε σχολή της τριτοβάθμιας εκπαίδευσης 
και προκειμένου για την κατηγορία «Θ» καθορίζονται οι 
θέσεις ανά ειδικότητα της κατηγορίας αυτής. 

Άρθρο 4 

Αθλητές υποψήφιοι 

Στους διαγωνισμούς για κατάταξη Δοκίμων Πυρο¬ 
σβεστών προκηρύσσεται πάντοτε και αριθμός θέσεων 
αθλητών μέχρι δέκα (10), επιπλέον των προκηρυσσομένων 
θέσεων, σύμφωνα με τα οριζόμενα στο άρθρο 34 παρ. 11 
του ν. 2725/1999 (Α' 121). Οι υποψήφιοι πρέπει να έχουν τα 
προσόντα και τις προϋποθέσεις των άρθρων 1, 2 και 3. 
Οι λοιπές διατάξεις του παρόντος διατάγματος πλην του 
άρθρου 12 δεν έχουν εφαρμογή γί αυτούς. Για τους αθλη¬ 
τές συντάσσεται ιδιαίτερος πίνακας επιτυχόντων. Η σειρά 
κατάταξής τους στον πίνακα επιτυχόντων γίνεται με βάση 
τη διάκριση που επιτυγχάνουν και κατά τη σειρά που 
περιγράφεται στο άρθρο 2 της υπ’ αριθμ. 30952/31.12.1999 
απόφασης Υφυπουργού Πολιτισμού (Β' 44). 

Άρθρο 5 

Προκήρυξη διαγωνισμού 

1. Για την αντιμετώπιση των υπηρεσιακών αναγκών 
σε προσωπικό των Υπηρεσιών του Πυροσβεστικού Σώ¬ 
ματος, προκηρύσσεται με απόφαση του Αρχηγού Π.Σ. 
διαγωνισμός για την κατάταξη Δοκίμων Πυροσβεστών. 
Πριν την προκήρυξη του διαγωνισμού, ο Αρχηγός Π.Σ. 
με απόφασή του που δημοσιεύεται στην Εφημερίδα της 
Κυβερνήσεως, καθορίζει, με γνώμονα τις υπηρεσιακές 
ανάγκες, πόσες από το σύνολο των κενών οργανικών θέ¬ 
σεων πυροσβεστών Γ ενικών Υπηρεσιών, κατά κατηγορία 
και σε ποιες Υπηρεσίες κατά πόλη θα καλυφθούν. Στην 
απόφαση αυτή δεν συμπεριλαμβάνονται οι οργανικές 
κενές θέσεις των Υπηρεσιών του Σώματος, οι οποίες 
μπορούν, σύμφωνα με τις διατάξεις του Κανονισμού Με¬ 
ταθέσεων, να καλυφθούν από πυροσβεστικούς υπαλλή¬ 
λους, που υπηρετούν στο Σώμα κατά την έναρξη ισχύος 
του παρόντος διατάγματος, έχουν δηλώσει τις πόλεις 
αυτές, ως πόλη συμφέροντος τους, και επιθυμούν να 
υπηρετήσουν σ’ αυτές. Για τις Ειδικές Μονάδες Αντι¬ 
μετώπισης Καταστροφών οι προκηρυσσόμενες θέσεις 
είναι διακεκριμένες των λοιπών Υπηρεσιών της ίδιας 
πόλης. Κενές θέσεις των Ε.Μ.Α.Κ. θεωρούνται, οι θέσεις 
που δεν μπορούν να καλυφθούν από πυροσβεστικούς 
υπαλλήλους των άλλων Υπηρεσιών, που έχουν ηλικία μέ¬ 
χρι 35 ετών και έχουν υπηρετήσει τη στρατιωτική τους 
θητεία στις Ειδικές Δυνάμεις των Ενόπλων Δυνάμεων. 

2. Στην απόφαση προκήρυξης του διαγωνισμού για την 
κατάταξη Δοκίμων Πυροσβεστών Γενικών Υπηρεσιών 
αναγράφονται τα απαιτούμενα προσόντα, οι προϋπο¬ 
θέσεις και τα κωλύματα διορισμού των υποψηφίων, οι 
θέσεις που θα καλυφθούν και από ποιες Κατηγορίες, 
κατά πόλη και Υπηρεσία, ο τρόπος αλληλοσυμπλήρωσης 
μεταξύ ειδικοτήτων, υποκατηγοριών της ίδιας κατηγορί¬ 
ας, ο αριθμός θέσεων των αθλητών, ο χρόνος έναρξης 
και λήξης της προθεσμίας υποβολής αίτησης συμμετο¬ 
χής και των απαραίτητων δικαιολογητικών, καθώς και 
το παράβολο συμμετοχής στο διαγωνισμό, το ύψος του 
οποίου είναι ίδιο με το αντίστοιχο που ισχύει στους δια¬ 
γωνισμούς που διενεργούνται από το Α.Σ.Ε.Π. Επίσης κα¬ 
θορίζεται ο αριθμός των ερωτήσεων που δίδονται στους 
διαγωνιζόμενους, ο απαιτούμενους χρόνος, το πρόγραμ¬ 
μα, τα εξεταστικά κέντρα και η διαδικασία διενέργειας 

του γραπτού διαγωνισμού, οι θεματικές ενότητες από 
τις οποίες θα καταρτισθούν οι ερωτήσεις των γραπτών 
εξετάσεων καθώς και τα αρμόδια όργανα κατάρτισης 
τους, ο τρόπος βαθμολόγησης των υποψηφίων, η δια¬ 
δικασία και ο τρόπος βαθμολόγησης της συνέντευξης, 
η διαδικασία των αθλητικών δοκιμασιών, των υγειονο¬ 
μικών εξετάσεων και των ψυχοτεχνικών δοκιμασιών, τα 
δικαιολογητικά - πιστοποιητικά που απαιτούνται για 
τη συμμετοχή στο διαγωνισμό και για τη βαθμολόγη¬ 
ση των προβλεπομένων προσαυξήσεων, ο χρόνος και 
τόπος υποβολής τους, οι κατηγορίες υποψηφίων που 
εμπίπτουν σε ευεργετικές διατάξεις καθώς και οι αντί¬ 
στοιχες διατάξεις για κάθε κατηγορία, ο αριθμός και ο 
τρόπος κατανομής των θέσεων που καταλαμβάνουν οι 
εμπίπτοντες σε αυτές καθώς και κάθε άλλη σχετική με 
το διαγωνισμό αναγκαία λεπτομέρεια. 

3. Η απόφαση της προκήρυξης τοιχοκολλάται στα κα¬ 
ταστήματα των Πυροσβεστικών Υπηρεσιών, περίληψη δε 
αυτής δημοσιεύεται μετά την τοιχοκόλληση της προκή¬ 
ρυξης υποχρεωτικά τουλάχιστον σε δύο εφημερίδες της 
πρωτεύουσας πανελλήνιας κυκλοφορίας. Η προκήρυξη 
παραμένει τοιχοκολλημένη μέχρι και την τελευταία ημέ¬ 
ρα που οι υποψήφιοι δικαιούνται να υποβάλουν αίτηση 
συμμετοχής στο διαγωνισμό. Η ημερομηνία υποβολής 
των αιτήσεων των υποψηφίων στο διαγωνισμό πρέπει 
να απέχει τουλάχιστον δέκα (10) ημέρες (εργάσιμες και 
μη) από τη δημοσίευση της προκήρυξης. Σε περίπτωση 
περισσοτέρων δημοσιεύσεων στον τύπο που απέχουν 
χρονικώς μεταξύ τους, ως χρονική αφετηρία για τον 
υπολογισμό του δεκαημέρου, λαμβάνεται η τελευταία 
δημοσίευση της προκήρυξης στον τύπο. 

Άρθρο 6 

Επιτροπές διαγωνισμού 

1. Με απόφαση του Αρχηγού Πυροσβεστικού Σώματος 
συγκροτούνται οι εξής Επιτροπές: 

α) Παραλαβής και Ελέγχου Δικαιολογητικών. 

β) Αθλητικών Δοκιμασιών. 

γ) Διενέργειας Διαγωνισμού. 

δ) Ψυχοτεχνικών Δοκιμασιών. 

Η γραμματειακή και λοιπή διοικητική υποστήριξη των 
Επιτροπών (β), (γ), και (δ) ενεργείται από τη Διεύθυνση 
Προσωπικού του Αρχηγείου Πυροσβεστικού Σώματος. 
Όπου απαιτείται, οι Επιτροπές επικουρούνται στο έργο 
τους από άλλους Αξιωματικούς ή κατώτερο πυροσβε¬ 
στικό προσωπικό του Σώματος, που ορίζονται με την 
απόφαση συγκρότησής τους. 

2. Στις Υπηρεσίες, που από την προκήρυξη του διαγω¬ 
νισμού προβλέπεται η παραλαβή αιτήσεων συμμετοχής 
και δικαιολογητικών, συγκροτούνται τριμελείς Επιτροπές 
Παραλαβής και Ελέγχου Δικαιολογητικών από Αξιωματι¬ 
κούς Γ ενικών Υπηρεσιών. Κατ’ εξαίρεση στις Υπηρεσίες 
των Περιφερειακών Διοικήσεων Πυροσβεστικών Υπηρεσι¬ 
ών Βορείου και Νοτίου Αιγαίου, και Ιονίων Νήσων το έργο 
των Επιτροπών αυτών ασκεί ο Διοικητής της Υπηρεσίας. 
Πρόεδρος των Επιτροπών αυτών είναι ο ανώτερος κατά 
βαθμό και μεταξύ ομοιοβάθμων ο αρχαιότερος από τους 
Αξιωματικούς. Έργο των Επιτροπών αυτών είναι: 

α) Ο έλεγχος της πληρότητας, ακριβούς σύνταξης και 
εμπρόθεσμης υποβολής των αιτήσεων συμμετοχής στο 
διαγωνισμό και των απαραίτητων δικαιολογητικών. 

β) Η αναστημομέτρηση των υποψηφίων. 


γ) Η επιστροφή εγγράφως των αιτήσεων και δικαιο- 
λογητικών των υποψηφίων που δε διαθέτουν τα απαι- 
τούμενα προσόντα και προϋποθέσεις και 

δ) Η υποβολή των αιτήσεων και δικαιολογητικών των 
υποψηφίων στην Επιτροπή Διενέργειας του Διαγωνι¬ 
σμού. 

3. Η Επιτροπή Διενέργειας Διαγωνισμού έχει την ευθύ¬ 
νη της διενέργειας του διαγωνισμού και την εποπτεία, 
έλεγχο και συντονισμό όλων των λοιπών Επιτροπών. 
Ειδικότερα η Επιτροπή αυτή είναι αρμόδια για τη διε¬ 
νέργεια των γραπτών εξετάσεων, τη βαθμολόγηση των 
γραπτών καθώς και τη διεξαγωγή και βαθμολόγηση 
της προφορικής συνέντευξης. Απαρτίζεται από τρεις 
(3) Αξιωματικούς Γ ενικών Υπηρεσιών, τουλάχιστον ανώ¬ 
τερους στο βαθμό, που έχουν την ικανότητα, λόγω των 
γνώσεών τους ή της εμπειρίας τους να αξιολογήσουν, 
μέσω της συνέντευξης, την εν γένει προσωπικότητα των 
υποψηφίων και τη δυνατότητά τους να ανταποκριθούν 
στην άσκηση των πυροσβεστικών καθηκόντων τους και 
να διαπιστώσουν, μέσω των γραπτών εξετάσεων, το 
επίπεδο των γνώσεών τους. 

4. Με απόφαση του Υπουργού Δημόσιας Τάξης συ¬ 
γκροτείται τριμελής Επιτροπή Κατάρτισης Ερωτήσεων, 
στις οποίες διαγωνίζονται οι υποψήφιοι. Στην Επιτροπή 
αυτή μετέχουν ένας (1) Ανώτερος Αξιωματικός Γ ενικών 
Υπηρεσιών του Σώματος και δύο (2) μέλη από το Διδα¬ 
κτικό Επιστημονικό Προσωπικό (Δ.Ε.Π.) της τριτοβάθ¬ 
μιας εκπαίδευσης ή από καθηγητές δευτεροβάθμιας 
εκπαίδευσης, με συναφή, κατά το δυνατόν, ειδικότητα 
προς το εξεταζόμενο υπ’ αυτών αντικείμενο. Η Επιτροπή 
καταρτίζει και παραδίδει στην Επιτροπή Διενέργειας 
Διαγωνισμού συνολικά εκατόν πενήντα (150) ερωτήσεις, 
από μία ή περισσότερες από τις εξής θεματικές ενότη¬ 
τες: α) Νεοελληνική γλώσσα, β) Μαθηματικά, γ) Πολιτι¬ 
κοί Θεσμοί και Οργάνωση του Κράτους και δ) Γνώσεις 
Γενικής Παιδείας. Προκειμένου για πρόσληψη ή κατά¬ 
ταξη άλλης κατηγορίας πυροσβεστικού προσωπικού 
στις ανωτέρω θεματικές ενότητες, προστίθεται και μία 
ενότητα που έχει σχέση με το γνωστικό αντικείμενο του 
τίτλου σπουδών που απαιτείται ως προσόν πρόσληψης 
ή κατάταξής του. 

5. Για τη διενέργεια των αθλητικών δοκιμασιών συ¬ 
γκροτείται μία ή περισσότερες Επιτροπές, που απαρτί¬ 
ζονται από τρεις (3) Αξιωματικούς Γ ενικών Υπηρεσιών. 
Έργο της Επιτροπής αυτής είναι η διαπίστωση της σω¬ 
ματικής ικανότητας και φυσικής αντοχής των υποψηφί¬ 
ων. Γ ια το σκοπό αυτό οι υποψήφιοι υποβάλλονται στην 
εξέταση των αθλητικών δοκιμασιών και αγωνισμάτων 
που προβλέπονται στο άρθρο 7. 

6. Γ ια την αξιολόγηση και βαθμολόγηση της εν γένει 
προσωπικότητας των υποψηφίων και της δυνατότητάς 
τους να ανταποκριθούν στην άσκηση των πυροσβεστικών 
καθηκόντων τους, οι υποψήφιοι υποβάλλονται ενώπιον 
της Επιτροπής Διενέργειας Διαγωνισμού, σε δημόσια 
προφορική συνέντευξη. Ειδικότερα, η Επιτροπή Διενέρ¬ 
γειας Διαγωνισμού για την έρευνα της προσωπικότητας 
του υποψηφίου, με ευσύνοπτη αιτιολογία αξιολογεί και 
βαθμολογεί την εμφάνιση, την παράσταση, την ικανότη¬ 
τα έκφρασης και τις γνώσεις και δεξιότητες που είναι 
συναφείς με το πυροσβεστικό επάγγελμα, την ικανότητα 
προσαρμογής, το ζήλο και ενδιαφέρον στο πυροσβε¬ 
στικό επάγγελμα, το πνεύμα συνεργασίας, και το χα¬ 
ρακτήρα κάθε υποψηφίου. Η συνέντευξη βαθμολογείται 

με συντελεστή που κυμαίνεται από 0,80 ως και 1,20 επί 
της συνολικής βαθμολογίας, που έχει λάβει ο υποψήφι¬ 
ος στα αντικειμενικά κριτήρια και προσαυξήσεις καθώς 
και στις γραπτές εξετάσεις. Κατά της βαθμολογίας που 
λαμβάνουν οι υποψήφιοι στη συνέντευξη δεν επιτρέπεται 
ένσταση. 

7. Οι ψυχοτεχνικές δοκιμασίες διενεργούνται από τρι¬ 
μελή Επιτροπή που απαρτίζεται από έναν (1) ανώτερο 
Αξιωματικό Γενικών Υπηρεσιών και δύο (2) ψυχίατρους 
ή ψυχολόγους, οι οποίοι δύνανται να προέρχονται από 
Υγειονομικούς Αξιωματικούς του Πυροσβεστικού Σώμα¬ 
τος ή της Ελληνικής Αστυνομίας ή των Ενόπλων Δυνά¬ 
μεων ή από Κρατικό Νοσοκομείο. 

Αρθρο 7 

Διαδικασία διαγωνισμού - Αθλητικές Δοκιμασίες 

1. Οι ενδιαφερόμενοι για συμμετοχή στο διαγωνισμό, 
που προκηρύσσεται για κατάταξη Δοκίμων Πυροσβε¬ 
στών, υποβάλλουν αυτοπροσώπως στις Υπηρεσίες και 
σε χρόνο, που καθορίζεται στην προκήρυξη, αίτηση σε 
ειδικό έντυπο, που χορηγείται από το Αρχηγείο Πυρο¬ 
σβεστικού Σώματος (Α.Π.Σ.), η οποία επέχει θέση υπεύθυ¬ 
νης δήλωσης του άρθρου 8 του ν. 1599/1986 (Α' 75) μαζί 
με όλα τα απαιτούμενα δικαιολογητικά. Η ανακρίβεια 
των δηλουμένων στοιχείων επισύρει αποκλεισμό από το 
διαγωνισμό και τις προβλεπόμενες ποινικές κυρώσεις. Η 
αίτηση πρέπει να είναι καθαρογραμμένη χωρίς διορθώ¬ 
σεις και σβησίματα. Αν οι διορθώσεις ή τα σβησίματα 
καθιστούν δυσανάγνωστη ή ακατάληπτη την αίτηση ή 
αλλοιώνουν ουσιώδη στοιχεία της απορρίπτεται. Αίτη¬ 
ση που υποβάλλεται ταχυδρομικά ή με εξουσιοδοτη¬ 
μένο πρόσωπο, δεν γίνεται δεκτή και δεν λαμβάνεται 
υπόψη για το διαγωνισμό. Κάθε υποψήφιος υποβάλλει 
μία μόνον αίτηση, στην οποία αναγράφει κατά σειρά 
προτεραιότητας τις Υπηρεσίες ή πόλεις καθώς και τις 
κατηγορίες, στις οποίες επιθυμεί να καταταγεί. Η σειρά 
αναγραφής των Υπηρεσιών ή Πόλεων επέχει θέση σει¬ 
ράς προτίμησης. Σε περίπτωση που ο υποψήφιος σε μία 
Υπηρεσία δηλώνει περισσότερες κατηγορίες της μιας, η 
σειρά αναγραφής τους σύμφωνα με το άρθρο 3 επέχει 
θέση αίτησης προτίμησης της αντίστοιχης κατηγορίας, 
στην οποία επιθυμεί να καταταγεί. 

2. Οι αιτήσεις και τα δικαιολογητικά των υποψηφίων 
παραλαμβάνονται από τα προβλεπόμενα από την πα- 
ραγρ. 2 του προηγούμενου άρθρου αρμόδια όργανα, τα 
οποία ενεργούν, όπως ορίζεται στην ίδια παράγραφο. 

3. Για τη διαπίστωση της σωματικής ικανότητας και 
φυσικής αντοχής, οι υποψήφιοι υποβάλλονται στην 
εξέταση των ακόλουθων αθλητικών δοκιμασιών και 
αγωνισμάτων, που διενεργούνται στην Αθήνα σε χώρο, 
σε χρόνο και βάσει προγράμματος, που ανακοινώνεται 
έγκαιρα από τη Διεύθυνση Προσωπικού του Αρχηγείου 
Π.Σ. στις Υπηρεσίες του Σώματος για να λάβουν γνώση 
οι υποψήφιοι: 

α) Πέντε (5) έλξεις σε μονόζυγο. Οι υποψήφιοι υποχρε- 
ούνται να αναρτώνται στο μονόζυγο από το πρόσθιο 
μέρος αυτού έχοντας το εξωτερικό μέρος της παλάμης 
στραμμένο προς το πρόσωπό τους. Μετά την πρώτη 
έλξη, οι υποψήφιοι δεν επιτρέπεται να έρχονται σε επα¬ 
φή με το έδαφος μέχρι το τέλος της προσπάθειας, ενώ 
σε κάθε έλξη πρέπει η κάτω γνάθος να ξεπερνάει το 
ύψος του μονόζυγου και τα χέρια κατά την κάθοδο να 
είναι σε θέση πλήρους ανάτασης. 


β) Δρόμος 1.000 μέτρων σε χρόνο 4' (μία προσπά¬ 
θεια). 

γ) Μεταφορά ανά χέρι αλτήρα με λαβή βάρους είκοσι 
πέντε (25) κιλών έκαστος, σε απόσταση εκατό (100) 
μέτρων χωρίς διακοπή των κινήσεων και χωρίς επαφή 
των αλτήρων με το έδαφος σε χρόνο 50" (μία προ¬ 
σπάθεια). 

δ) Άλμα σε μήκος τουλάχιστον 4μ. (τρεις προσπά¬ 
θειες). 

ε) Ανάβαση - κατάβαση σε ολκωτή πυροσβεστική 
κλίμακα σε ύψος εννέα (9) μέτρων, τοποθετημένη σε 
πυροσβεστικό πύργο ασκήσεων σε χρόνο το αργότερο 
3' (μία προσπάθεια). 

στ) Βάδισμα χωρίς υποδήματα και με τρεις (3) υπο¬ 
χρεωτικές στάσεις σε δοκό μήκους δέκα (10) μέτρων 
και πλάτους οκτώ (8) εκατοστών, η οποία απέχει από 
το έδαφος ένα (1) μέτρο (μία προσπάθεια). 

ε) Αλμα σε ύψος τουλάχιστον 1μ. (τρεις προσπάθει¬ 

ες). 

4. Υποψήφιοι που δεν μπορούν να ανταποκριθούν σε 
μία από τις παραπάνω δοκιμασίες και αγωνίσματα ή δεν 
προσέρχονται κατά την ημερομηνία που καλούνται να 
εξεταστούν, κρίνονται ακατάλληλοι για κατάταξη και 
αποκλείονται με πρακτικό της Επιτροπής Αθλητικών 
Δοκιμασιών, που τοιχοκολλάται στο Αρχηγείο Πυρο¬ 
σβεστικού Σώματος και κοινοποιείται στους ενδιαφε¬ 
ρομένους και τη Διεύθυνση Προσωπικού. Επανεξέταση 
στις αθλητικές δοκιμασίες δεν επιτρέπεται για κανένα 
λόγο. Υποψήφια που δηλώνει ότι κυοφορεί, επιτρέπεται 
να συμμετέχει στις αθλητικές δοκιμασίες μόνον εφό¬ 
σον προσκομίσει γνωμάτευση του θεράποντα ιατρού 
της, στην οποία ρητά να αναφέρεται, ότι επιτρέπεται 
η συμμετοχή της και ότι από αυτήν δεν θα προκύπτει 
πρόβλημα στην υγεία της και στο κυοφορούμενο. Εάν 
κατά το χρόνο της εξέτασης υποψηφίου στις αθλητι¬ 
κές δοκιμασίες παρουσιασθεί κώλυμα εξέτασής του, η 
Επιτροπή δύναται κατά την κρίση της, να αναβάλει για 
μία μόνο φορά την εξέταση σε άλλο χρόνο, όχι όμως 
πέραν του καθοριζόμενου για τη διενέργεια των εξε¬ 
τάσεων αυτών χρόνο. 

Άρθρο 8 

Βαθμολόγηση αντικειμενικών κριτηρίων - Ένσταση 

1. Η Επιτροπή Διενέργειας Διαγωνισμού μετά τις αθλη¬ 
τικές δοκιμασίες προβαίνει στη βαθμολόγηση όσων 
κρίνονται ικανοί σ’ αυτές. Η βαθμολόγηση ενεργείται 
για τους υποψήφιους κάθε Υπηρεσίας ή πόλης και κα¬ 
τηγορίας χωριστά με βάση τα ακόλουθα αντικειμενικά 
κριτήρια και προσαυξήσεις. 

1.1. Οι υποψήφιοι για θέσεις κάθε Κατηγορίας δικαι¬ 
ούνται τις εξής προσαυξήσεις: 

α. Εκατό (100) μονάδες, εφόσον είναι τέκνα πυροσβε¬ 
στικού υπαλλήλου που πέθανε κατά την εκτέλεση του 
καθήκοντος και εξαιτίας της υπηρεσίας. 

β. Εκατό (100) μονάδες, τα τέκνα θυμάτων τρομοκρα¬ 
τικής ενέργειας, βάσει της κείμενης νομοθεσίας. 

γ. Πενήντα (50) μονάδες, οι πολύτεκνοι ή τα τέκνα 
πολύτεκνης οικογένειας, καθώς και οι γονείς τριών τέ¬ 
κνων και τα τέκνα τους. 

δ. Σαράντα (40) μονάδες, εφόσον υπηρέτησαν τη θη¬ 
τεία τους στις Ένοπλες Δυνάμεις, ως Έφεδροι Αξιωμα¬ 
τικοί ή στις Ειδικές Δυνάμεις, με ειδικότητα Αλεξιπτω¬ 
τιστή ή Υποβρύχιου Καταστροφέα. 

ε. Τριάντα (30) μονάδες, εφόσον κατέχουν πτυχίο 
ΡΒΟΓΙΟΙΕΝΟΥ για την Αγγλική γλώσσα ή αντίστοιχα 
πτυχία για τη Γαλλική και Γερμανική γλώσσα, ή είναι 
πτυχιούχοι τμημάτων Φιλολογίας Πανεπιστημίου της 
ημεδαπής ή ισότιμων σχολών της αλλοδαπής των 
ανωτέρω γλωσσών. Για τους κατέχοντες πτυχία δύο ή 
περισσοτέρων γλωσσών, λαμβάνονται υπόψη και βαθ¬ 
μολογούνται μόνο για τις δύο γλώσσες. 

στ. Είκοσι (20) μονάδες, εφόσον είναι πτυχιούχοι προ¬ 
γραμματιστές ή μηχανικοί Η/Υ Δημοσίων Σχολών επι¬ 
πέδου Σχολής Ι.Ε.Κ και άνω. 

1.2. Οι υποψήφιοι για θέσεις της Κατηγορίας «Β» δι¬ 
καιούνται τις εξής προσαυξήσεις: 

α. Οι κάτοχοι επαγγελματικής άδειας οδήγησης με 
δίπλωμα Κατηγορίας «Δ» ή «Ε» λαμβάνουν πενήντα (50) 
μονάδες, εφόσον το δίπλωμα εκδόθηκε τουλάχιστον 
τρεις (3) μήνες πριν την ημερομηνία προκήρυξης του 
διαγωνισμού. Σε περίπτωση που κατέχουν και τις δύο 
ως άνω κατηγορίες διπλώματος, λαμβάνουν μόρια μόνον 
για τη μία. 

β. Εφόσον έχουν προϋπηρεσία, ως επαγγελματίες 
οδηγοί σε οχήματα για τα οποία απαιτείται άδεια οδή¬ 
γησης Γ' Κατηγορίας και άνω: 

1) Πενήντα (50) μονάδες, για ένσημα από 150-600 και 

2) Ογδόντα (80) μονάδες, για περισσότερα από 600 
ένσημα. 

1.3. Οι υποψήφιοι για θέσεις της Κατηγορίας «Ζ» δι¬ 
καιούνται τις εξής προσαυξήσεις: 

α. Τριάντα (30) μονάδες, για κάθε μια αντιπυρική περί¬ 
οδο και μέχρι πέντε (5) κατά ανώτατο όριο, αντιπυρικές 
περιόδους κατά τις οποίες απασχολήθηκαν ευδόκιμα 
στο Πυροσβεστικό Σώμα. 

β. Τριάντα (30) μονάδες, για κάθε πλήρες έτος και 
μέχρι πέντε (5) κατά ανώτατο όριο, που παρείχαν από 
το έτος 1998 και εφεξής ευδόκιμα εθελοντική υπηρεσία 
στο Πυροσβεστικό Σώμα, ως εθελοντές πυροσβέστες, 
σύμφωνα με το ν. 1951/1991. 

γ. Σε περίπτωση που υποψήφιος για το ίδιο χρονικό 
διάστημα εργάστηκε ως πυροσβέστης εποχικής απα¬ 
σχόλησης και ταυτόχρονα παρείχε εθελοντική υπηρε¬ 
σία, ως εθελοντής πυροσβέστης, λαμβάνει τις ανωτέρω 
προσαυξήσεις και για τις δύο ιδιότητες. 

2. Κατά της βαθμολογίας των αντικειμενικών κριτηρίων 
και προσαυξήσεων, επιτρέπεται, μέσα σε αποκλειστική 
προθεσμία δέκα (10) ημερών, που αρχίζει από την επο¬ 
μένη της ανάρτησής τους, η άσκηση (έγγραφης) ένστα¬ 
σης για μη ορθό ή ελλιπή υπολογισμό τους. Η ένσταση 
υποβάλλεται στο Αρχηγείο του Πυροσβεστικού Σώματος. 
Εξετάζεται από τον Αρχηγό, ο οποίος ελέγχει τη βασι- 
μότητα των ισχυρισμών και προβαίνει σε έλεγχο της 
νομιμότητας της συγκεκριμένης βαθμολογίας. Εάν δια¬ 
πιστώσει οποιαδήποτε ουσιώδη παράλειψη ή πλημμέλεια, 
που επιδέχεται διόρθωση, παραγγέλλει στην Επιτροπή 
Διενέργειας Διαγωνισμού τις απαιτούμενες μεταβολές 
και την ανασύνταξη των συγκεκριμένων πινάκων. Η από¬ 
φαση του Αρχηγού επί της βασιμότητας ή μη της ένστα¬ 
σης υποψηφίου γνωστοποιείται στον ενδιαφερόμενο. Η 
Επιτροπή Διενέργειας Διαγωνισμού, μετά την εξέταση 
από τον Αρχηγό όλων των ενστάσεων και την ανασύ¬ 
νταξη των πινάκων βαθμολόγησης των αντικειμενικών 
κριτηρίων και προσαυξήσεων των υποψηφίων, εφόσον 
συντρέχει περίπτωση, καταρτίζει τους διορθωμένους 
οριστικούς πίνακες κατά φθίνουσα σειρά. 


Αρθρο 9 

Γραπτές εξετάσεις 

Γ ια τη διαπίστωση του επιπέδου γνώσεων δίδονται 
στους διαγωνιζόμενους συνολικά πενήντα (50) ερωτή¬ 
σεις για να απαντήσουν με τη μέθοδο πολλαπλών επι¬ 
λογών σε χρόνο 30 λεπτών της ώρας. Οι πενήντα (50) 
αυτές ερωτήσεις κληρώνονται την προηγούμενη των 
εξετάσεων από την Επιτροπή Διενέργειας Διαγωνισμού 
μεταξύ των εκατόν πενήντα (150) ερωτήσεων, που έχουν 
καταρτισθεί από την Επιτροπή του άρθρου 6 παρ. 4. Η 
Επιτροπή Διενέργειας Διαγωνισμού καθορίζει τις ορ¬ 
θές απαντήσεις με βάση την αρίθμηση των ερωτήσεων 
και η βαθμολόγηση των γραπτών μπορεί να γίνεται 
με χρήση των μέσων της ηλεκτρονικής τεχνολογίας 
(αυτόματη βαθμολόγηση). Για κάθε ορθή απάντηση ο 
διαγωνιζόμενος βαθμολογείται με δύο (2) μονάδες, για 
κάθε λανθασμένη αφαιρείται μία (1) μονάδα και σε πε¬ 
ρίπτωση που δεν απαντήσει με μηδέν (0). Η συνολική 
βαθμολογία των ορθών απαντήσεων πολλαπλασιάζεται 
με το συντελεστή 30. Εφόσον εφαρμόζεται και αρνητική 
βαθμολόγηση, η συνολική βαθμολογία προκύπτει μετά 
από αφαίρεση της βαθμολογίας που αντιστοιχεί στις 
εσφαλμένες απαντήσεις. Γ ια να κριθεί υποψήφιος ικανός 
και να συμμετάσχει στο επόμενο στάδιο του διαγωνι¬ 
σμού πρέπει απαραιτήτως να έχει συγκεντρώσει ως 
τελικό βαθμό γραπτής εξέτασης τουλάχιστον τη βάση 
της βαθμολογίας, που ορίζεται στις χίλιες οκτακόσιες 
(1.800) μονάδες. Δεν επιτρέπεται επανεξέταση ή νέα 
βαθμολόγηση των γραπτών. Η Επιτροπή Διενέργειας 
Διαγωνισμού συντάσσει χωριστούς αλφαβητικούς πίνα¬ 
κες αποτυχόντων και ικανών, τους οποίους αναρτά στο 
Αρχηγείο Π.Σ. για να ενημερωθούν οι ενδιαφερόμενοι. 

Άρθρο 10 
Συνέντευξη 

Από τους πίνακες ικανών, που συντάχθηκαν σύμφωνα 
με το προηγούμενο άρθρο, αριθμός υποψηφίων τριπλά¬ 
σιος του αριθμού των προκηρυσσομένων θέσεων, καλεί¬ 
ται από τη Διεύθυνση Προσωπικού να παρουσιασθεί για 
συνέντευξη στην Επιτροπή Διενέργειας Διαγωνισμού. Η 
κλήση των υποψηφίων γίνεται με βάση πρόγραμμα που 
εκδίδεται έγκαιρα από την ίδια Διεύθυνση και κοινοποι¬ 
είται στις Υπηρεσίες του Σώματος, οι οποίες προβαίνουν 
σε ανάρτηση του προγράμματος σε πίνακα ανακοινώσε- 
ών τους, για να λάβουν γνώση οι ενδιαφερόμενοι. 

Άρθρο 11 

Συνολική βαθμολογία 

Η Επιτροπή Διενέργειας Διαγωνισμού συντάσσει, κατά 
Υπηρεσία, πόλη και κατηγορία, πίνακες βαθμολογικής 
προτεραιότητας των υποψηφίων κατά φθίνουσα σειρά 
συνολικής βαθμολογίας. Στους πίνακες αυτούς φαίνεται 
η συνολική βαθμολογία που έχει λάβει κάθε υποψήφι¬ 
ος από το σύνολο των αντικειμενικών κριτηρίων και 
προσαυξήσεων, που δικαιούται, τη βαθμολόγηση των 
γραπτών εξετάσεων καθώς και τη βαθμολόγηση της 
συνέντευξης. Σε περίπτωση ισοβαθμίας των υποψηφίων 
λαμβάνεται υπόψη ο βαθμός των γραπτών εξετάσεων και 
επί νέας ισοβαθμίας, ο έγγαμος προηγείται του άγαμου. 
Σε περίπτωση ισοβαθμίας μεταξύ εγγάμων, προηγείται 
αυτός που έχει τα περισσότερα παιδιά και μεταξύ αγά¬ 
μων, ο έχων τη μεγαλύτερη ηλικία, η οποία υπολογίζεται 
με βάση την ημερομηνία γέννησης. Σε κάθε περίπτωση, 

αν και πάλι προκύψει ισοβαθμία, ενεργείται κλήρωση 
από την Επιτροπή παρουσία των ισοβαθμούντων υπο¬ 
ψηφίων. 

Άρθρο 12 

Ψυχοτεχνικές δοκιμασίες - Υγειονομικές εξετάσεις 

1. Από τους πίνακες βαθμολογικής προτεραιότητας 
κατά φθίνουσα σειρά συνολικής βαθμολογίας, αριθμός 
υποψηφίων ίσος με τον αριθμό των προκηρυσσομένων, 
ανά Υπηρεσία ή πόλη και Κατηγορία, θέσεων, προσαυ¬ 
ξημένος κατά 10%, καλείται από τη Διεύθυνση Προσω¬ 
πικού του Αρχηγείου Π.Σ. να υποβληθεί, σε χρόνο και 
χώρο που ανακοινώνεται στους ενδιαφερομένους, σε 
ψυχοτεχνικές δοκιμασίες (Μ.Μ.Ρ.Ι.), προκειμένου να εξα¬ 
κριβωθούν οι ψυχικές τους ικανότητες. Με την εξέταση 
αυτή ερευνάται, κατά το χρόνο της δοκιμασίας ιδίως 
η κρίση, η προσαρμοστικότητα στις μεταβαλλόμενες 
καταστάσεις και απαιτήσεις, η αυτοκυριαρχία, η συναι¬ 
σθηματική σταθερότητα, η δομή της προσωπικότητας, 
η σκέψη και η αντίληψη. Η Επιτροπή αυτή με πράξη, 
που δεν υπόκειται σε ένσταση, κρίνει τους υποψήφιους 
ικανούς ή μη για κατάταξη. 

2. Όσοι κριθούν ικανοί στις ψυχοτεχνικές δοκιμασίες, 
καλούνται από τη Διεύθυνση Προσωπικού του Αρχηγείου 
Π.Σ., να παραλάβουν το δελτίο υγειονομικής εξέτασης, 
επί του οποίου επικολλάται φωτογραφία του υποψηφίου, 
για να μεταβούν σε κρατικό νοσοκομείο του Εθνικού 
Συστήματος Υγείας και να υποβληθούν στις υγειονομικές 
εξετάσεις, που αναφέρονται σε αυτό. Ο αρμόδιος ιατρός 
γνωματεύει στην οικεία στήλη του δελτίου για τα απο¬ 
τελέσματα, θέτοντας την υπογραφή και σφραγίδα του, 
από τη γραμματεία δε του νοσοκομείου θεωρείται το 
γνήσιο της υπογραφής των γνωματευόντων ιατρών. Οι 
εξετάσεις πραγματοποιούνται μέχρι την ορισθείσα για 
το σκοπό αυτό ημερομηνία. Οι υποψήφιοι προσκομίζουν 
το δελτίο υγειονομικής εξέτασης στην Επιτροπή Αναρ- 
ρωτικών Αδειών του Πυροσβεστικού Σώματος Νομού Ατ¬ 
τικής, η οποία αποφαίνεται για την καταλληλότητα ή μη 
των υποψηφίων, σύμφωνα με τα ισχύοντα για κατάταξη 
στις παραγωγικές σχολές των Ενόπλων Δυνάμεων, αφού 
προηγουμένως τους εξετάσει και μακροσκοπικά (αρτιμέ- 
λεια, όψη, θρέψη, ομιλία, κινητικότητα αρθρώσεων). Η εν 
λόγω Υγειονομική Επιτροπή δύναται να παραγγέλλει την 
επανεξέταση υποψηφίου από άλλο Κρατικό Νοσοκομείο 
ρητά κατονομαζόμενο, εφόσον προκύπτουν αμφιβολίες 
για την υγεία και άρτια σωματική του διάπλαση. Οσοι 
κριθούν υγειονομικά ακατάλληλοι με απόφαση της Υγειο¬ 
νομικής Επιτροπής, που αναρτάται στο Αρχηγείο Π.Σ. και 
κοινοποιείται στους ενδιαφερομένους και στη Διεύθυνση 
Προσωπικού, αποκλείονται των περαιτέρω εξετάσεων 
και διαδικα-σιών και διαγράφονται από τους σχετικούς 
πίνακες. Για την κάλυψη των θέσεων, όσων κρίνονται 
ακατάλληλοι στις υγειονομικές εξετάσεις, καλούνται από 
τους ίδιους πίνακες επιτυχόντων κατά σειρά βαθμολογι¬ 
κής κατάταξης ισάριθμοι υποψήφιοι μέχρι τη συμπλήρω¬ 
ση του απαιτούμενου αριθμού, οι οποίοι υποβάλλονται 
στις ίδιες εξετάσεις. Γ ια τους κρινόμενους υγειονομικά 
ακατάλληλους δεν προβλέπεται επανεξέταση ύστερα 
από αίτησή τους. 

3. Οι επιτυχόντες προς κατάταξη υποβάλλονται εκ 
νέου σε αναστημομέτρηση από την Επιτροπή Διενέρ¬ 
γειας Διαγωνισμού, σε χρόνο πριν την κύρωση των οι¬ 
κείων πινάκων. 


Άρθρο 13 

Κύρωση και Δημοσίευση πινάκων 

1. Ο Αρχηγός του Πυροσβεστικού Σώματος, μετά την 
ολοκλήρωση των εξετάσεων και δοκιμασιών του προ¬ 
ηγούμενου άρθρου, με απόφασή του, που δημοσιεύεται 
στην Εφημερίδα της Κυβερνήσεως, κυρώνει τους πίνα¬ 
κες επιτυχόντων, που έχει συντάξει προηγουμένως η 
Επιτροπή Διενέργειας του Διαγωνισμού. Έκαστος των 
πινάκων επιτυχόντων ισχύει για ένα (1) έτος από τη 
δημοσίευσή του. 

2. Οι κατατασσόμενοι καλούνται να παρουσιασθούν 
στη Σχολή Πυροσβεστών της Πυροσβεστικής Ακαδημίας, 
όπου δίδουν τον όρκο του Δημοσίου Υπαλλήλου ενώπιον 
του Διοικητή αυτής και στη συνέχεια αρχίζουν την προ- 
βλεπόμενη εκπαίδευσή τους. Οσοι δεν παρουσιασθούν 
την ημερομηνία που ορίζεται για κατάταξη, θεωρούνται 
αυτοδίκαια ότι παραιτούνται του δικαιώματος κατάταξής 
τους στο Πυροσβεστικό Σώμα, εκτός αν η μη έγκαιρη 
προσέλευσή τους οφείλεται αποδεδειγμένα σε λόγους 
ανωτέρας βίας. Το δικαιολογημένο ή αδικαιολόγητο 
της καθυστέρησης κρίνεται σε κάθε περίπτωση από 
τον Αρχηγό του Πυροσβεστικού Σώματος. Καθυστέρη¬ 
ση για λόγους ανώτερης βίας δεν μπορεί να διαρκέσει 
περισσότερο από είκοσι (20) ημέρες από την ημερομηνία 
κατάταξης. Σε περίπτωση που κατά την κατάταξη στη 
Σχολή Πυροσβεστών διαπιστωθεί η κυοφορία Δοκίμου 
Πυροσβέστριας, εξέρχεται της Σχολής και καλείται μό¬ 
νον για επαναφοίτηση στην αμέσως μετά τη γέννηση 
εκπαιδευτική σειρά. Εξερχόμενη επιτυχώς εντάσσεται 
στην ίδια επετηρίδα πυροσβεστών της εκπαιδευτικής 
σειράς που ήταν επιτυχούσα. 

3. Οι θέσεις εκείνων που δεν προσήλθαν για κατάταξη 
ή που παραιτούνται κατά τη διάρκεια της εκπαίδευσής 
τους καθώς και εκείνων που αποβάλλονται από την 
Πυροσβεστική Ακαδημία, κατά τα οριζόμενα στις παρ. 
5 και 6, συμπληρώνονται από ισάριθμους υποψηφίους, 
κατά τη σειρά επιτυχίας τους, από τους οικείους πίνα¬ 
κες επιτυχόντων. 

4. Οι κατατασσόμενοι, πριν την ορκωμοσία τους, είναι 
υποχρεωμένοι να προσκομίσουν τα ακόλουθα δικαιο- 
λογητικά: 

α. Την αστυνομική τους ταυτότητα. 

β. Αντίγραφα τίτλων σπουδών. 

γ. Υπεύθυνη δήλωση του ν. 1599/1986 περί μη παραπο¬ 
μπής σε δίκη και περί μη άσκησης ποινικής δίωξης και 

δ. Κάθε άλλο δικαιολογητικό που πιστοποιεί τα προ¬ 
σόντα των υποψηφίων, με βάση τα οποία έγινε η κατά¬ 
ταξή τους στους πίνακες επιτυχόντων. 

5. Η Διεύθυνση Προσωπικού του Αρχηγείου Πυροσβε¬ 
στικού Σώματος αναζητά αυτεπάγγελτα: 

α. Πιστοποιητικό Ποινικού Μητρώου. 

β. Πιστοποιητικό στρατολογίας τύπου Α για τους 
άντρες, από το οποίο να προκύπτει ρητά ότι υπηρέτη¬ 
σε στις Ένοπλες Δυνάμεις, ως ικανός II. 

γ. Επίσης ελέγχει υποχρεωτικά με έγγραφό του προς 
τις εκδούσες Αρχές, την εγκυρότητα των δικαιολογη- 
τικών, στα οποία στηρίχθηκε η βαθμολογία των κατα- 
τασσόμενων. 

Όσων τα δικαιολογητικό αποδεικνύονται ότι δεν είναι 
έγκυρα, θεωρούνται αποτυχόντες και εκτός των ποινι¬ 
κών ευθυνών τους διαγράφονται από τους κυρωθέντες 

πίνακες επιτυχόντων και αυτεπάγγελτα ανακαλείται η 
πράξη κατάταξής τους. 

6. Δόκιμοι Πυροσβέστες, οι οποίοι εισήλθαν στην Πυ¬ 
ροσβεστική Ακαδημία με ψευδή, νοθευμένα ή ανακριβή 
δικαιολογητικά, εκτός από τις τυχόν ποινικές ευθύνες 
που έχουν, αποβάλλονται υποχρεωτικά από αυτήν, με 
απόφαση του Αρχηγού Πυροσβεστικού Σώματος, σύμ¬ 
φωνα με τις σχετικές διατάξεις του Κανονισμού Πυρο¬ 
σβεστικής Ακαδημίας. Επίσης, οι Δόκιμοι Πυροσβέστες 
κατά τη διάρκεια φοίτησής τους στην Πυροσβεστική 
Ακαδημία αποβάλλονται οποτεδήποτε από αυτήν, με 
απόφαση Αρχηγού Πυροσβεστικού Σώματος και σύμ¬ 
φωνα με τις σχετικές διατάξεις του Κανονισμού αυτής, 
αν απολέσουν κάποιο από τα προς κατάταξη προσόντα, 
εκτός του ορίου ηλικίας ή διαπιστωθεί έλλειψη αυτού 
ή για πειθαρχικούς λόγους, σύμφωνα με τα οριζόμε¬ 
να στον Κανονισμό της Πυροσβεστικής Ακαδημίας. Αν 
έχουν εξέλθει επιτυχώς από τη Σχολή Πυροσβεστών, 
ανακαλείται η απόφαση πρόσληψής τους υποχρεωτικά 
έστω κι αν κρίθηκαν ικανοί για μονιμοποίηση μετά την 
παρέλευση της διετούς δοκιμαστικής υπηρεσίας. 

7. Τα δικαιολογητικά των υποψηφίων που δεν κα¬ 
τατάχθηκαν, διατηρούνται στο Αρχείο του Αρχηγείου 
Πυροσβεστικού Σώματος για όσο διάστημα έχουν ισχύ 
οι κυρωμένοι πίνακες και μετά καταστρέφονται, σύμ¬ 
φωνα με τις διατάξεις που ισχύουν κάθε φορά για την 
εκκαθάριση των Αρχείων, εκτός αν υπάρχει εκκρεμής 
σχετική δίκη, οπότε διατηρούνται μέχρι τη δημοσίευση 
αμετάκλητης απόφασης. 

Άρθρο 14 

Υποχρέωση παραμονής στην Υπηρεσία 

1. Οι αποφοιτούντες από τη Σχολή Πυροσβεστών υπο- 
χρεούνται να υπηρετήσουν στο Πυροσβεστικό Σώμα επί 
τέσσερα (4) χρόνια από την ημερομηνία αποφοίτησης 
από τη Σχολή. Κατά τα λοιπά εξακολουθούν να ισχύουν 
οι διατάξεις του άρθρου 6 του ν. 1339/1983 (Α' 35). 

2. Οι διατάξεις του άρθρου 10 του ν. 683/1977 (Α' 247), 
εφαρμόζονται αναλόγως και για τους πυροσβεστικούς 
υπαλλήλους που παραιτούνται ή αποπέμπονται πριν τη 
συμπλήρωση του χρόνου υποχρεωτικής παραμονής στο 
Σώμα της προηγούμενης παραγράφου. 

Άρθρο 15 
Αλλες διατάξεις 

Οι διατάξεις του παρόντος διατάγματος, εκτός εκεί¬ 
νων που αναφέρονται στα προσόντα, εφαρμόζονται 


αναλόγως και για την κατάταξη άλλων κατηγοριών πυ¬ 
ροσβεστικού προσωπικού, με τη διαφορά ότι, όταν οι 
κατατασσόμενοι είναι αξιωματικοί, για το διορισμό τους 
εκδίδεται προεδρικό διάταγμα αντί υπουργικής απόφα¬ 
σης. Δεν υποβάλλονται επίσης σε αθλητικές εξετάσεις 
και δοκιμασίες μόνον οι υποψήφιοι σε διαγωνισμό για 
κατάταξη στον κλάδο των αξιωματικών Ειδικών Υπη¬ 
ρεσιών. 

Άρθρο 16 

Τελικές - Καταργούμενες διατάξεις 

1. Για την εφαρμογή των διατάξεων του παρόντος 
θεωρείται, ως ενιαία πόλη, ο Νομός Αττικής, εκτός της 
πόλης του Λαυρίου, των Μεγάρων και της νήσου Αίγι¬ 
νας. Επίσης θεωρούνται ότι ευρίσκονται στην ίδια πόλη 
η Π.Υ. Κω με την Π.Υ. Κ/Α Κω, η Π.Υ. Καλαμάτας με την 
Π.Υ./Π.Α. Καλαμάτας, η Π.Υ. Λεχαινών με την Π.Υ./Π.Α. 
Ανδραβίδας και η Π.Υ. Ρόδου με την Π.Υ/Κ.Α. Ρόδου 
και Υπηρεσίες βιομηχανικών περιοχών (ΒΙ.ΠΕ.) με τις 
ομώνυμες Διοικήσεις Πυροσβεστικών Υπηρεσιών ή τις 
Πυροσβεστικές Υπηρεσίες πόλεων. Ως πόλη έδρα των 
υπολοίπων Πυροσβεστικών Υπηρεσιών Αεροδρομίων 
θεωρείται το ίδιο το Αεροδρόμιο. 

2. Από την έναρξη ισχύος του παρόντος διατάγματος 
καταργούνται οι διατάξεις του π.δ. 167/2003 (Α' 138), όπως 
τροποποιήθηκαν με το άρθρο μόνο του π.δ. 313/2003 (Α' 
265), καθώς και κάθε άλλη γενική ή ειδική διάταξη που 
ρυθμίζεται από τις διατάξεις του διατάγματος αυτού ή εί¬ 
ναι αντίθετη με τις διατάξεις του διατάγματος αυτού. 

Άρθρο 17 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 3 Φεβρουάριου 2006 

